Diari Oficial de la Generalitat Valenciana


Sumari del DOGV 6975, del 28-02-2013 (2013/2089)

RESOLUCIÓ de 20 de febrer de 2013, del conseller de Presidència i d'Agricultura, Pesca, Alimentació i Aigua, per la qual es convoca la catorzena edició del Premi Generalitat Valenciana-Mariano Martínez: Joventut Valenciana en l'Exterior, corresponent a l'any 2013.
------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6975

Data del DOGV
:   28-02-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/2089


Data del document
:   20-02-2013

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Anàlisi jurídica

 Descriptors 

:   * Conselleria de Presidència i Agricultura, Pesca, Alimentació i Aigua
    * distinció honorífica

RESOLUCIÓ de 20 de febrer de 2013, del conseller de Presidència i d'Agricultura, Pesca, Alimentació i Aigua, per la qual es convoca la catorzena edició del Premi Generalitat Valenciana-Mariano Martínez: Joventut Valenciana en l'Exterior, corresponent a l'any 2013. [2013/2089]
El present i el futur dels centres valencians en l'exterior passa fonamentalment per la plena participació de la joventut valenciana de l'exterior en estos, per incorporar els nous valors i les mentalitats que els caracteritzen i dels quals són portadors.
El Decret 54/2000, de 25 d'abril, del Govern Valencià, modificat pel Decret 13/2013, de 18 de gener, del Consell (DOCV 6947, 21.01.2013), va crear el Premi Generalitat Valenciana-Mariano Martínez: Joventut Valenciana en l'Exterior, a fi de reconéixer i premiar públicament aquelles persones, agrupacions de jóvens o seccions juvenils dels centres valencians en l'exterior que hagen destacat per la seua labor participativa, així com per la seua aportació a l'articulació de les relacions intergeneracionals dins d'estos.
Este decret va establir que el premi es convocaria anualment, i la primera edició va ser la de l'any 2000, que es va atorgar a títol pòstum a Mariano Martínez, jove prematurament mort pertanyent a la Unió Regional de Mar del Plata, en reconeixement a la seua labor a favor de la participació de la joventut en el funcionament i les activitats del seu centre.
Per això, i en virtut de les competències assignades per l'article 3 del Decret 19/2012, de 7 de desembre, del president de la Generalitat, pel qual es determinen les conselleries en què s'organitza l'Administració de la Generalitat i del que establix el Decret 187/2012, de 21 de desembre, del Consell, pel qual s'aprova el Reglament Orgànic i Funcional de la Conselleria de Presidència i d'Agricultura, Pesca, Alimentació i Aigua, resolc:
Primer
Convocar la concessió de la catorzena edició del Premi Generalitat-Mariano Martínez: Joventut Valenciana en l'Exterior, corresponent a l'any 2013, d'acord amb el que establix el Decret 54/2000, de 25 d'abril, del Govern Valencià, modificat pel Decret 13/2013, de 18 de gener, del Consell.
Segon
En la present edició, el premi consistirà en un guardó acreditatiu d'este i una assignació econòmica de 2.000 euros, que es farà efectiva a càrrec de la línia T4004000 del programa 112.90, Participació, Ciutadania i Xarxes Socials, del pressupost de la Generalitat per al 2013.
De conformitat amb l'article 4 del Decret 54/2000, el premi podrà concedir-se a un o més beneficiaris, i es dividirà, si és el cas, l'assignació econòmica entre les persones beneficiàries, en la proporció que determine el jurat, o, si així ho considera este, podrà ser declarat desert.
Tercer
1. Les propostes per a la concessió del premi podran formular-se per iniciativa de la direcció general competent en matèria de centres valencians en l'exterior o a proposta raonada dels centres valencians de l'exterior. D'acord amb l'article 6 de la Llei 11/2007, de 20 de març, de la Generalitat, de Comunitats de Valencians en l'Exterior, són estos: «aquelles entitats associatives, fundacionals i altres persones jurídiques sense ànim de lucre, legalment constituïdes en el territori en què estan assentades, amb la denominació que lliurement s'hagen atorgat, que organitzen una comunitat de valencians assentada fora de la Comunitat Valenciana, i que siguen reconeguts com a tals per la Generalitat, de conformitat amb el reglamentàriament establit».
2. Les propostes efectuades pels centres valencians de l'exterior hauran de dirigir-se a la Direcció General de Participació Ciutadana, i poden ser presentades en el Registre General de la Conselleria de Presidència i Agricultura, Pesca, Alimentació i Aigua, ubicat al carrer En Bou, número 9, de València (CP 46916), o per qualsevol de les formes que establix l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú.
Les propostes també podran presentar-se per via telemàtica en el Portal de la Generalitat accedint als apartats Administració On line-Guia Prop.
Per a poder tramitar electrònicament la sol·licitud, haurà de disposar de certificat digital ja siga de l'entitat, del president de l'entitat o del representant davant de la Conselleria. Tot això de conformitat amb les instruccions previstes en el web de l'Agència de Tecnologia i Certificació Electrònica (ACCV) .
3. Les propostes hauran de contindre una memòria explicativa de les raons que fonamenten la proposició a favor del possible o dels possibles beneficiaris del premi, a la qual podrà adjuntar-se tota la documentació que consideren oportuna.
4. Podrà proposar-se com a beneficiaris persones físiques, jurídiques, agrupacions de jóvens o seccions juvenils vinculades als centres valencians en l'exterior.
5. Les propostes es presentaran en el termini de 30 dies hàbils, comptadors a partir de l'endemà a la publicació d'esta resolució.
Quart
1. El premi es concedirà, mitjançant una resolució de la persona titular de la conselleria competent en matèria de centres valencians en l'exterior, a la persona o entitat designada, d'acord amb el que establix el Decret 54/2000, de 25 d'abril, del Govern Valencià, a proposta d'un jurat integrat per la persona titular de la conselleria competent en matèria de centres valencians en l'exterior, que el presidirà, la persona titular de la subsecretaria de la conselleria competent en matèria de centres valencians en l'exterior, i les persones titulars de la direcció general i de la direcció de servici amb competències en matèria de centres valencians en l'exterior, i actuarà com a secretari o secretària un funcionari o una funcionària de la direcció general competent en matèria de centres valencians en l'exterior, que actuarà amb veu però sense vot, designat per la persona titular de la dita direcció general.
2. El termini per a dictar i notificar la resolució serà de sis mesos des de la publicació de la present resolució en el Diari Oficial de la Comunitat Valenciana. La resolució de la present convocatòria es farà pública en el Diari Oficial de la Comunitat Valenciana. En el cas de no resoldre's el procediment en el termini anteriorment establit, s'entendrà que ha sigut declarat desert.
Quint
1. L'assignació econòmica del premi es farà efectiva a la persona física o entitat beneficiària del premi. Si esta última no tinguera personalitat jurídica, l'assignació s'efectuarà al Centre Valencià en l'Exterior a què pertanga.
2. La direcció general competent en matèria de centres valencians en l'exterior requerirà els centres perquè, en compliment del que establix el Text Refós de la Llei d'Hisenda Pública de la Generalitat, aprovat pel Decret Legislatiu de 26 de juny de 1991, aporten els documents necessaris per a lliurar el premi a favor seu.
Contra esta resolució que posa fi a la via administrativa es podrà interposar recurs de reposició davant del mateix òrgan que ha dictat l'acte, en el termini d'un mes comptador des de l'endemà de la publicació, de conformitat amb el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé recurs contenciós administratiu davant de la Sala Contenciosa Administratiu del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació, de conformitat amb el que establixen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, i no podrà simultaniejar-se la interposició d'ambdós recursos. Tot això sense perjuí que s'utilitze qualsevol altra via que es considere oportuna.
València, 20 de febrer de 2013.- El conseller de Presidència i d'Agricultura, Pesca, Alimentació i Aigua: José Císcar Bolufer.